Video: Perd is só lui, hy val om as iemand hom wil ryDié perd is só lui, hy maak of hy dood is elke keer as iemand hom wil ry. ŉ Grappige video van Jingang is baie gewild op Facebook en is reeds meer as 23 miljoen keer gekyk. Die videosamestelling is vervaardig deur Kritter Klub en Frasisco Zalasar het die video op sosiale media gedeel. Dit wys tonele waar Jingang telkens maak of hy dood is wanneer iemand hom nader. Die dramatiese vertoning is ŉ Oscar-toekenning werd. “Die perd wat ‘dood’ speel sodat mense hom nie kan ry nie,” het Zalasar geskryf. Die video het op YouTube ook talle kommentare ontvang – veral van mense wat sê hulle kan vereenselwig met Jingang. “Dis letterlik ek, wanneer ek maak of ek slaap wanneer my ma my roep om skottelgoed te was,” het een persoon geskryf. “Dis ongelooflik – selfs die perd se tong hang uit en sy oë dop om!” lag nog ŉ persoon. El caballo que se hace el muerto para que no le montén ???????????????????????? Posted by Victor E Garcia Barron on Friday, October 4, 2019 Klik hier as die video nie direk in jou webblaaier wil speel nie.